National Security Act of 1947
An National Security Act of 1947 a voe un adaozadur veur eus nerzhioù lu ha spiañ Stadoù-Unanet Amerika goude an Eil Brezel-bed. Darn eus aktaoù al lezenn a voe lakaet da dalvezout adalek an 18 a viz Gwengolo 1947, un devezh goude ma voe lakaet e post James Forrestal evel kentañ ministr an Difenn gant Sened ar vro.

An akta a gendeuzas Departamant ar Brezel (adanvet Department of the Army) ha Departamant ar Morlu en National Military Establishment (NME), renet gant ministr an Difenn.

Krouet e oa ivez Departamant an Aerlu hag an United States Air Force. Rannet e oa neuze nerzhioù nij an Army Air Forces diouzh re an aerlu. Gwarezet e voe Korfad an US Marine Corps evel ur skourr emren met suj da Zepartamant ar Morlu.

Ouzhpenn da adaozadur an nerzhioù milourel, an National Security Act of 1947 a grouas an United States National Security Council hag ar Central Intelligence Agency (CIA), ar c'hentañ ajañs spiañ stadunanat nann milourel ha krouet en ur mare a peoc'h.

Titl al lezenn 
Stumm berraet titl al lezenn eo National Security Act of 1947, evit An Act to promote the national security by providing for a Secretary of Defense; for a National Military Establishment; for a Department of the Army, a Department of the Navy, a Department of the Air Force; and for the coordination of the activities of the National Military Establishment with other departments and agencies of the Government concerned with the national security.

Liammoù diavaez 
 Testenn al lezenn war an United States Senate Select Committee on Intelligence
1947
Lezennoù SUA
United States Marine Corps